《湘夫人歌》
宋代·刘才邵

湘山影落重湖中，中有菌阁临珠宫。霞衣兰佩杂香风，莲旂闪闪拖晴红。

朱弦凄怨指法松，绿烟洗尽山重重。湘云远与苍梧通，腾空宛转如游龙。

云中帝子谒重瞳，宝车倏忽穿遥空。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。